དཔེར་ན།ངས་ངོ་ཤེས་པའི་ཨ་མདོ་བ་གཅིག་སྔོན་མ་ལོ་གཉིས་གསུམ་གོང་ལ་ཐུག་འཕྲད་སྐབས་ཟེར་དོན།ཁོ་རང་ཡོད་སའི་གྲོང་སྡེ་དེའི་ནང་ལ་སྔོན་མ་ཡིན་ན་རག་སྐྱོགས་མེད་པ་གཅིག་ཀྱང་མེད།མི་ཚང་རེ་རེའི་ནང་ལ་རག་སྐྱོགས་ཆེན་པོ་གཅིག་དང༌།ཆུ་ར་མ་རེ་ཡོད་ཀྱང༌།ཁོ་རང་ལོ་གཉིས་གསུམ་གོང་དེར་ཕྱིན་པའི་སྐབས་ལ་རག་སྐྱོགས་རྡོག་པོ་གཅིག་མཐོང་རྒྱུ་མི་འདུག་ཟེར་གྱི་འདུགརག་སྐྱོགས་དེ་ཚོ་ས་ལ་སྦས་པ་མ་རེད།ཆུ་ལ་གཡུགས་པ་ཡང་མ་རེད།རྒྱ་མིས་དབོར་བ་རེད།དེ་འདྲ་ཡིན་སྟབས།གང་ལྟར་རྒྱ་མིས་ཚུར་བོད་ལ་ཐུགས་རྗེ་དང༌།བཀའ་དྲིན་ཆེའི་རྣམ་འགྱུར་སྟོན་དགོས་ཀྱང།དེ་ལྟར་བྱ་རྒྱུ་ཧ་ཅང་ཁག་པོ་རེད།གང་ལྟར་ཡང་ད་ལྟ་བར་དུ་རྒྱ་མིས་འགྲོ་སོང་གང་འཚམ་བཏང་ཡོད་ལ་ད་དུང་གཅིག་བྱས་ན་འགྲོ་སོང་ཤུགས་ཆེན་པོ་གཏོང་མདོག་ཁ་པོ་རེད།བོད་ནང་ལ་རྒྱ་མིས་ཤུགས་བསྒྲིལ་ཏེ་ཡར་རྒྱས་བཏང་བ་ཡིན་ན།ང་ཚོས་དེ་ཚོའི་རིགས་ཁ་ཤས་ལ་འགྲན་སྡུར་བྱེད་ཐུབ་མདོག་ཁ་པོ་མ་རེད།